ไทยพบผู้ป่วย “โควิด” เพิ่ม 4 ราย มาจาก 3 ประเทศ ยอดติดเชื้อสะสม 3,763 คน
ไทยพบผู้ป่วย “โควิด” เพิ่ม 4 ราย มาจาก “ญี่ปุ่น-สหรัฐอาหรับเอมิเรตส์-คูเวต” ยอดติดเชื้อสะสม 3,763 คน 
ไทยพบผู้ป่วย “โควิด” เพิ่ม 4 ราย มาจาก “ญี่ปุ่น-สหรัฐอาหรับเอมิเรตส์-คูเวต” ยอดติดเชื้อสะสม 3,763 คน
29 ต.ค. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ในประเทศ วันนี้ (29 ต.ค.63) ระบุ พบผู้ป่วยยืนยันติดเชื้อรายใหม่เพิ่ม 4 ราย เป็นผู้ที่เดินทางมาจากต่างประเทศและเข้าสถานกักกันที่รัฐจัดให้ (State Quarantine) ประกอบด้วย ญี่ปุ่น 1 ราย , สหรัฐอาหรับเอมิเรตส์ 1 ราย และคูเวต 2 ราย
ทั้งนี้ ส่งผลให้มีจำนวนผู้ป่วยยืนยันสะสมล่าสุดอยู่ที่ 3,763 ราย เป็นผู้ป่วยที่ติดเชื้อภายในประเทศ 2,451 ราย และผู้ป่วยที่ตรวจพบในสถานกักกันที่รัฐจัดให้ 815 ราย ผู้ป่วยที่รักษาหายเพิ่ม 9 ราย รักษาหายแล้วรวม 3,570 ราย ยังมีผู้ป่วยรักษาตัวอยู่ในโรงพยาบาล 134 ราย ขณะที่ไม่มีผู้เสียชีวิตเพิ่มเติม โดยยอดผู้เสียชีวิตสะสมยังคงอยู่ที่ 59 ราย